gl gl hu en gl it gl en gl lt gl id gl gl gl gl es gl en gl gl gl gl en es gl gl en gl vi en gl gl es gl gl eu gl en es gl en gl gl en en gl gl gl en ca pt en gl pt es gl
Ghost of Tsushima revela novos detalles e elementos sobre o seu mundo aberto – Revista Morcego
Un dos títulos que aínda mantén a súa data de lanzamento, e iso que só quedan dous meses para a súa chegada, é Ghost of Tsushima. O xogo de Sucker Punch protagoniza o novo número da Official PlayStation Magazine, onde se revelan numerosos detalles do título ambientado no Xapón feudal.
Elementos como o combate poderán variar desde o enfrontamento con katana até o clásico sixilo shinobi co que acabar cos invasores mongoles. O noso protagonista, Jin Sakai, pode utilizar un garfo para alcanzar lugares elevados, acabar con inimigos ou atravesar paredes de papel coa súa espada. O seu arsenal non remata aquí, xa que tamén contará con bombas e frechas de lume.
Durante a creación do xogo tomáronse referencias do gran director de cinema, Akira Kurosawa, e tratouse con especial atención o gore e o sangue. Sucker Punch apostou por fuxir do típico mundo aberto repleto de marcadores e guías na pantalla, polo que será o xogador aquel que deba viaxar entre zonas lembrando o escenario. Emporiso, teremos que ter en conta o tempo que empregamos en cada actividade, xa que as misións secundarias ou a exploración consumirán tempo dentro do xogo, permitindo que a invasión inimiga avance.
«Cada viaxe será sentida polo xogador, que é exactamente o que queremos dun xogo de samurais», comenta un membro do equipo de desenvolvemento. No artigo tamén se menciona que Shigeru Umebayashi creará a banda sonora de Ghost of Tsushima, traballando en obras como A casa das dagas voadoras, Fearless ou Yumeji.
Ghost of TsushimaPS4SonySucker Punch
Colaborador de Morcego. Videoxogos, deporte, cómics ou cine son as miñas paixóns.
Petición popular para incluír a Shaggy de Scooby-Doo en Mortal Kombat 11
O: 29 Xaneiro, 2019
Grounded, o novo xogo de Obsidian, presentará unha demo este xuño
O: 22 Maio, 2020
Plataformas : PlayStation 4
Xéneros : Acción / Mundo aberto / Sigilo
Sigue a nosa páxina
Silent Hill: The Short Message aparece recollido no organismo de calificación coreano
O: 26 Setembro, 2022
O E3 2023 retomará o formato presencial entre o 13 e o 16 de xuño do 2023
O: 26 Setembro, 2022
Podcast :: A Gruta de Gizamaluke (5×02)
O: 26 Setembro, 2022
Morcego é a primeira revista dixital de videoxogos en galego. Un proxecto xornalístico que pretende informar dunha maneira veraz sobre unha das industrias culturais máis importantes dos nosos tempos.
Recibe as últimas noticias e actualizacións directamente na túa bandexa de entrada!
Deixa baleiro este campo se eres humano:
© 2018 DISEÑO WEB A CORUÑA PULULART
Utilizamos cookies para asegurar que damos a mellor experiencia ao usuario no noso sitio web. Se continúa utilizando este sitio asumiremos que está de acordo.Estou de acordo